Íslenska karlalandsliðið í körfubolta vann góðan endurkomusigur á Hollandi í undankeppni HM í gærkvöld. Liðið fer nú með sex stig inn í seinni hluta undankeppninnar sem gæti reynst afar mikilvægt.
Liðin voru að mætast í annað sinn í fyrri hluta undankeppninnar en íslenska liðið vann fyrri leikinn naumlega, með tveimur stigum, ytra. Hollenska liðið var sterkara í fyrri hálfleik en fátt gekk upp hjá því íslenska. Gestirnir voru með 14 stiga forskot í hálfleik 35-21. Íslenska liðið kom öflugt inn í seinni hálfleikinn minnkaði muninn í tvö stig fyrir lokaleikhlutann. Það sama var uppi á teningingum í fjórða leikhluta og íslenska liðið leiddi með einu stigi þegar mínúta lifði leiks. Hvorugu liðinu tókst að skora og Ísland vann því góðan endurkomusigur 67-66 eftir mikinn spennuleik. Elvar Már Friðriksson og Tryggvi Snær Hlinason voru allt í öllu hjá Íslandi með 20 stig hvor. Ísland fer því með 6 stig í næsta stig undankeppninnar þar sem liðið mætir Úkraínu, Georgíu og Spáni.
Sagði Elvar Már Friðriksson að leik loknum.
Einn leikur var í Bestu deild karla í fótbolta í gærkvöld þegar Íslandsmeistarar Víkings unnu sannfærandi 3-0 útisigur á KR. Þetta var fjórði sigur Víkinga í röð sem fóru með sigrinum upp í annað sæti deildarinnar en KR er í sjötta sæti með 16 stig og hafa ekki unnið í síðustu fjórum leikjum.